
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1285 


2 Οκτωβρίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αποζημίωσης της Επιτροπής Εποπτείας, 
Παρακολούθησης και Παραλαβής της προμήθειας 
εξοπλισμού Πληροφορικής για την Ανάπτυξη Ολο¬ 
κληρωμένου Πληροφοριακού Συστήματος στην 
Κεντρική Υπηρεσία του Υπουργείου Υγείας και 

Πρόνοιας. 1 

Τροποποίηση της 37697/17.9.2002 απόφασής μας για 
τη συγκρότηση ειδικών εκλογικών συνεργείων με 
αποζημίωση, για τις έκτακτες ανάγκες προπαρα- 
σκευής και διενέργειας των επικείμενων εκλογών 
ανάδειξης των Αρχών της Αυτοδιοίκησης πρώτου 
και δευτέρου βαθμού της 13 ης Οκτωβρίου 2002. ... 2 

Συμπληρωματική οριοθέτηση σεισμόπληκτης περιο¬ 
χής και πιστωτικές διευκολύνσεις για την αποκατά¬ 
σταση των ζημιών από το σεισμό της 9ης Απριλίου 
2001 στην Κοινότητα Πωγωνιανήςτου Νομού Ιωαν- 


νίνων. 3 

Τύπος σφραγίδας Σώματος Επιθεωρητών Υπηρεσιών 
Υγείας και Πρόνοιας (Σ.Ε.Υ.Υ.Π.) και των Περιφε¬ 
ρειακών του Γραφείων. 4 


Τροποποίηση Επιτροπής Μελέτης και Υποστήριξης 
στον τομέα των αεροπορικών μεταφορών, στο 
πλαίσιο της προετοιμασίας και διεξαγωγής της 
Προεδρίας της Ευρωπαϊκής Ένωσης από την Ελ¬ 


λάδα κατά το Α' εξάμηνο του 2003. 5 

Σύσταση Εκκλησιαστικού Ιδρύματος υπό την επωνυ¬ 
μίαν: «ΣΧΟΛΗ ΒΥΖΑΝΤΙΝΗΣ ΕΚΚΛΗΣΙΑΣΤΙΚΗΣ 
ΜΟΥΣΙΚΗΣ ΤΗΣ ΙΕΡΑΣ ΜΗΤΡΟΠΟΛΕΩΣ ΜΑΝΤΙ- 
ΝΕΙΑΣ ΚΑΙ ΚΥΝΟΥΡΙΑΣ». 6 


Τροποποίηση της συστατικής πράξης του Νομικού 
Προσώπου με την επωνυμία '58η Σχολική Επιτροπή 
Εργαστηρίου Επαγγελματικής Εκπαίδευσης και 
Κατάρτισης (Ε.Ε.Ε.Ε.Κ.)» Δήμου Σερρών Ν. Σερ¬ 


ρών. 7 

Χορήγηση άδειας επαγγέλματος Κοινωνικού Λειτουρ¬ 
γού στη Νάκου Ελένη του Κων/νου. 8 

Χορήγηση άδειας επαγγέλματος Κοινωνικού Λειτουρ¬ 
γού στη Νάκου Σοφία του Κων/νου. 9 


ΑΠΟΦΑΣΕΙ Σ 

Αριθ. 2/50659/0022 (1) 

Καθορισμός αποζημίωσηςτης Επιτροπής Εποπτείας, Πα¬ 
ρακολούθησης και Παραλαβής της προμήθειας εξο¬ 
πλισμού Πληροφορικής για την Ανάπτυξη Ολοκληρω¬ 
μένου Πληροφοριακού Συστήματος στην Κεντρική 
Υπηρεσία του Υπουργείου Υγείας και Πρόνοιας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

Α. Τις διατάξεις: 

1. Του άρθρου 128 του Π.Δ. 95/2000 (Φ.Ε.Κ. 76/τ.Α'/ 
2000) «Οργανισμός του Υπουργείου Υγείας και Πρόνοι¬ 
ας» όπως τροποποιήθηκε με το Π.Δ.299/2000 (Φ.Ε.Κ. 
240/τ.Α'/2.11.2000). 

2. Του άρθρου 19 του Ν. 2470/1997 «Αναμόρφωση μι¬ 
σθολογίου προσωπικού της Δημόσιας Διοίκησης και άλ¬ 
λες συναφείς διατάξεις» (Φ.Ε.Κ. 40/τ.Α'/97). 

3. Του άρθρου 40 του Ν. 849/1978 «περί παροχής κινή¬ 
τρων δια την ενίσχυση της Περιφερειακής και Οικονομι¬ 
κής ανάπτυξης της χώρας» όπως συμπληρώθηκε με το 
άρθρο 8 του Ν. 2129/93 (ΦΕΚ 59Α). 

4. Του άρθρου 22 παρ. 3 του Ν. 2362/1995 «Περί Δημο¬ 
σίου Λογιστικού, ελέγχου των δαπανών του Κράτους και 
άλλες διατάξεις» (ΦΕΚ 247/τ.Α'/27.11.1995). 

5. Του άρθρου 27του Ν. 2081/1992 (ΦΕΚ 154/Α/10.9.92) 
με το οποίο προστέθηκε άρθρο 29Α στο Ν. 1558/1985 
(ΦΕΚ 137/Α/1985) όπως τελικά αντικαταστάθηκε με το άρ¬ 
θρο 1 του Ν. 2469/1997 «Περιορισμός και βελτίωση της 
αποτελεσματικότητος των κρατικών δαπανών και άλλες 
διατάξεις» (ΦΕΚ38/τ.Α'/97). 

6. Την 1039386/441 /Α0006/21.4.2000 κοινή απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ 571/τ.Β'/21.4.2000). 

7. Την 2/80345/0004/8.11.1999 κοινή υπουργική απόφα¬ 
ση «Μεταβίβαση εξουσίας υπογραφής σύμφωνα με το 
άρθρο 7 παρ. 1 του Ν. 1943/91». 

8. Την διακήρυξη της Γενικής Γραμματείας Εμπορίου 
του Υπουργείου Ανάπτυξης για την προμήθεια εξοπλι¬ 
σμού Πληροφορικής για την ανάπτυξη Ολοκληρωμένου 
Πληροφοριακού Συστήματος Κεντρικής Υπηρεσίας του 
Υπουργείου και Πρόνοιας. 

9. Την ανάγκη διασφάλισης με τον καλύτερο δυνατό 
τρόπο του αποτελέσματος της ανωτέρω αναφερόμενης 
προμήθειας. 

10. Την με αριθ. Πρωτ. ΔΥ(3-4)γ/οικ.1632/30.5.2001 
απόφαση του Υπουργού Υγείας και Πρόνοιας περί συ¬ 
γκρότησης Επιτροπής Εποπτείας, Παρακολούθησης και 
Παραλαβής της προμήθειας εξοπλισμού Πληροφορικής 
για την Ανάπτυξη Ολοκληρωμένου Πληροφοριακού Συ¬ 
στήματος στην Κεντρική Υπηρεσία του Υπουργείου Υγεί¬ 
ας και Πρόνοιας. 

Β. Το γεγονός ότι η εν λόγω επιτροπή εργάζεται από την 
ημερομηνία συγκροτήσεώς της εκτός ωραρίου εργασίας 
και υπολογίζεται ότι θα ολοκληρώσει το έργο της σε χρο¬ 
νικό διάστημα 30 μηνών και συγκεκριμένα μέχρι και 
3.10.2003. 

Γ. Το γεγονός ότι από τις διατάξεις της απόφασης αυ¬ 
τής, προκαλείται για το τρέχον οικονομικό έτος, δαπά¬ 
νη ύψους, τριάντα τεσσάρων χιλιάδων διακοσίων 
[34.200], ΕΨΒΟ η οποία θα αντιμετωπισθεί από τις εγ¬ 
γεγραμμένες πιστώσεις του Προϋπολογισμού εξόδων 
του Υπουργείου Υγείας και Πρόνοιας και ειδικότερα 
από τον Κωδικό Αριθμό Εξόδων 0515 του Φορέα 
Φ.210. 

Η συνολική δαπάνη λειτουργίας της επιτροπής ανέρχε¬ 
ται στο ποσόν των πενήντα τεσσάρων χιλιάδων [54.000], 
ΕΨΒΟ, αποφασίζουμε: 

1. Ο Πρόεδρος, τα Μέλη και ο Γραμματέας της Επιτρο¬ 
πής που συγκροτήθηκε με την αριθ. πρωτ. ΔΥ(3-4)γ/οικ. 
1632/30.5.2001 απόφαση του Υπουργού Υγείας και Πρό¬ 
νοιας περί Εποπτείας, Παρακολούθησης και Παραλαβής 
της προμήθειας εξοπλισμού Πληροφορικής για την Ανά¬ 
πτυξη Ολοκληρωμένου Πληροφοριακού Συστήματος 
στην Κεντρική Υπηρεσία του Υπουργείου Υγείας και Πρό¬ 
νοιας αμείβονται μηνιαίως ως κάτωθι: 

Πρόεδρος 400 ΕΨΒΟ 

Μέλος 300 ΕΨΒΟ 

Γραμματέας 200 ΕΨΒΟ 

2. Η παραπάνω δαπάνη βαρύνει τον προϋπολογισμό 

του Υπουργείου Υγείας και Πρόνοιας (Φ 210 ΚΑΕ 0515). 

Η ανωτέρω αποζημίωση καταβάλλεται στους δικαιού¬ 
χους εφόσον μετείχαν σε τουλάχιστον τρεις (3) συνε¬ 
δριάσεις τον μήνα. Σε περίπτωση που τα μέλη μετείχαν σε 
λιγότερες των τριών συνεδριάσεις η αποζημίωση μειώνε¬ 
ται στο τρίτο. 

3. Οι εργασίες της εν λόγω επιτροπής αναμένεται να πε- 
ρατωθούν σε χρονικό διάστημα τριάντα μηνών από της 
συγκροτήσεώς της. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει ένα (1) χρόνο από τη δημοσίευ¬ 
σή της. 

Αθήνα, 24 Σεπτεμβρίου 2002 
Οι Γ ενικοί Γ ραμματείς 

Δημ/κής Πολιτικής Υπουργείου Υπουργείου 

Οικονομίας και Οικονομικών Υγείας και Πρόνοιας 
ΙΩΑΝΝΗΣ ΚΟΥΣΟΥΛΑΚΟΣ ΧΑΡ. ΣΟΦΙΑΝΟΣ 


Αριθ. 39956 (2) 

Τροποποίηση της 37697/17.9.2002 απόφασής μας για τη 
συγκρότηση ειδικών εκλογικών συνεργείων με αποζη¬ 
μίωση, για τις έκτακτες ανάγκες προπαρασκευής και 
διενέργειας των επικείμενων εκλογών ανάδειξης των 
Αρχών της Αυτοδιοίκησης πρώτου και δευτέρου βαθ¬ 
μού της 13 ης Οκτωβρίου 2002. 

Ο ΥΠΟΥΡΓΟΣ ΕΣΩΤΕΡΙΚΩΝ ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 123 του π.δ. 55/1999 «Κω¬ 
δικοποίηση σε ενιαίο κείμενο των διατάξεων της νομοθε¬ 
σίας για την εκλογή βουλευτών» (ΦΕΚ 58 Α'). 

2. Την απόφασή μας 37697/17.9.2002 για τη συγκρότη¬ 
ση ειδικών εκλογικών συνεργείων, με αποζημίωση, γιατις 
έκτακτες ανάγκες προπαρασκευής και διενέργειας των 
επικείμενων εκλογών ανάδειξης των Αρχών της Αυτοδιοί¬ 
κησης πρώτου και δεύτερου βαθμού της 13 ης Οκτωβρίου 
2002, αποφασίζουμε: 

Τροποποιούμε την αριθμ. 37697/17.9.2002 απόφασή 
μας ως κατωτέρω: 

1. Αντικαθιστούμε το πρώτο εδάφιο της περίπτωσης (δ) 
της παραγράφου 1 του κεφαλαίου Α, ως εξής: 

«δ) Οι απασχολούμενοι με οποιαδήποτε σχέση εργα¬ 
σίας στο Υπουργείο Εσωτερικών, Δημόσιας Διοίκησης 
και Αποκέντρωσης, στη Γ ενική Γ ραμματεία Δημόσιας Δι¬ 
οίκησης, στη Γενική Γραμματεία Πολιτικής Προστασίας, 
στη Γ ενική Γ ραμματεία Ισότητας των Φύλων ή με ανάθε¬ 
ση έργου αρμοδιότητας του Υπουργείου Εσωτερικών, 
Δημόσιας Διοίκησης και Αποκέντρωσης (πρώην Εσωτερι¬ 
κών), εξαιρουμένωντων προσωρινά προσλαμβανομένων 
ιδιωτών για προσφορά εκλογικού έργου (άρθρα 25, 121 
παρ. 1, 123 παρ. 3, 127 π.δ.55/1999). 

2. Αντικαθιστούμε την περίπτωση (ε) της παραγράφου 
1 του κεφαλαίου Α., ως εξής: 

«ε) Το αποσπασμένο προσωπικό από άλλες υπηρεσίες 
στις υπηρεσίες της περίπτωσης (δ) της παρούσας παρα¬ 
γράφου και το προσωπικό των γραφείων των Νομικών 
Συμβούλων του Υπουργείου». 

Κατά τα λοιπά ισχύει η 37697/17.9.2002 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 2002 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΣΚΑΝΔΑΛΙΔΗΣ 
-♦- 

Αριθ. 5171/Α32 ( 3 ) 

Συμπληρωματική οριοθέτηση σεισμόπληκτης περιοχής 
και πιστωτικές διευκολύνσεις για την αποκατάσταση 
των ζημιών από το σεισμό της 9ης Απριλίου 2001 στην 
Κοινότητα Πωγωνιανήςτου Νομού Ιωαννίνων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 






ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


17235 


1978 εις περιοχή Βορείου Ελλάδος κλπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξη Νομοθετικού Πε¬ 
ριεχομένου του Προέδρου της Δημοκρατίας, «περί απο- 
καταστάσεως ζημιών εκ σεισμών 1981 και ρυθμίσεως ετέ¬ 
ρων συναφών θεμάτων» όπως αυτό τροποποιήθηκε και 
συμπληρώθηκε με το άρθρο 1, παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚΑ'81) «Περί οργάνων ασκήσεωςτης 
νομισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25,παρ. 6του Ν. 1418/84«ΠερίΔημοσίων'Εργωνκαιρυθ- 
μίσεως συναφών θεμάτων» (ΦΕΚ Α'23). 

4. Τιςδιατάξειςτου Ν. 128/75 «περίτροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

5. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

6. Την Κοινή Απόφαση Δ16α/04/773/29.11.90 του Υπουρ¬ 
γού Προεδρίας και του Αναπλ. Υπουργού ΠΕ.ΧΩ.Δ.Ε. «πε¬ 
ρί εξαιρέσεως διοικητικών πράξεων και εγγράφων από τον 
κανόνα των τριών υπογραφών». 

7. Την με αριθμό 50148/542/24.6.92 Κοινή Απόφαση των 
Υπουργών Εθν. Οικονομίας, Οικονομικών και Βιομηχα¬ 
νίας, Ενέργειας και Τεχνολογίας και Εμπορίου «Περιστο¬ 
λή δαπανών Δημοσίου Τομέα» (ΦΕΚ 420/Β/1.7.92). 

8. Τις διατάξειςτου άρθρου 22του Ν.2362 «ΠερίΔημο¬ 
σίου Λογιστικού, ελέγχου των δαπανών του Κράτους και 
άλλες διατάξεις» (ΦΕΚ 247/Α/27.11.95). 

9. Τις διατάξειςτου άρθρου 27του Ν. 2081/92 (ΦΕΚ 154 
Α’) και με το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του Προγράμμα¬ 
τος Δημοσίων Επενδύσεων και συγκεκριμένα τα έργα 
2000ΣΕ06900019, 2000ΣΕ06900020 και 2000ΣΕ06900021 
της ΣΑΕ 069 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του Ν. 128/75. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητάς του. Το ύψος της 
δαπάνης αυτής είναι της τάξης των 278.000 €. 

10. Την κοινή απόφαση 1100383/1330/Α0006/31.10.2001 
(ΦΕΚ 1485/Β/31.10.2001) του Πρωθυπουργού και του 
Υπουργού Οικονομικών, για τον καθορισμό αρμοδιοτήτων 
των Υφυπουργών Οικονομικών, Απόστολου Φωτιάδη και 
Γεώργιου Φλωρίδη. 

11. Την κοινή απόφαση Υ6/31.10.2001 (ΦΕΚ 1484/Β/ 
31.10.2001) του Πρωθυπουργού και της Υπουργού 
ΠΕ.ΧΩ.Δ.Ε., για την ανάθεση αρμοδιοτήτων στους Υφυ¬ 
πουργούς Περιβάλλοντος, Χωροταξίας και Δημοσίων Ερ¬ 
γων, Ιωάννη Τσακλίδη και Ροδούλα Ζήση. 

12. Το Προεδρικό Διάταγμα υπ’ αρ.81 (ΦΕΚ 57/Α/ 
21.3.2002) για συγχώνευση των Υπουργείων Εθνικής Οικο¬ 
νομίας και Οικονομικών στο Υπουργείο Οικονομίας και Οι¬ 
κονομικών. 

13. Την με αρ. πρωτ. 7667/01/Α32/9.1.2002 Κοινή 
Υπουργική Απόφαση του Υπουργού Οικονομίας και Οικο¬ 
νομικών και των Υφυπουργών Οικονομίας και Οικονομι¬ 
κών και ΠΕ.ΧΩ.Δ.Ε. με θέμα «Οριοθέτηση σεισμόπληκτης 


περιοχής και πιστωτικές διευκολύνσεις για την αποκατά¬ 
σταση των ζημιών από το σεισμό της 9 ης Απριλίου 2001 
στο Δήμο Άνω Πωγωνίου του Νομού Ιωαννίνων». 

14. Το με αρ. πρωτ. 545/6.6.2002 έγγραφο του ΓΑΣ Κόνι¬ 
τσας. 

15. Τα με αρ. πρωτ. 490/9.5.2002 και 501/15.5.2002 έγ¬ 
γραφα της Κοινότητας Πωγωνιανής. 

16. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους περιοχών του Νο¬ 
μού Ιωαννίνων που επλήγησαν από το σεισμό της 9ης 
Απριλίου 2001, αποφασίζουμε: 

Α. ΟΡΙΟΘΕΤΗΣΗ ΣΕΙΣΜΟΠΛΗΚΤΗΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατάξεων 
της από 28.7.1978 Πράξεως Νομοθετικού Περιεχομένου 
«Περί αποκαταστάσεως ζημιών εκ σεισμών 1978 εις περιο¬ 
χήν Βορ. Ελλάδος κλπ.», όπως αυτή κυρώθηκε, τροποποιή¬ 
θηκε και συμπληρώθηκε με τους Νόμους 867/79, 1048/80, 
1133/81 και 1190/81 καθώς και των σχετικών κανονιστικών 
πράξεων όπως ισχύουν σήμερα για την αποκατάσταση των 
ζημιών των κτιρίων γενικά, τις οποίες προκάλεσε ο σεισμός 
της 9 ης Απριλίου 2001 σε περιοχές του Ν. Ιωαννίνων και στα 
Διοικητικά όρια της Κοινότητας Πωγωνιανής του Ν. Ιωαννί¬ 
νων. 

2. Το έργο της αποκατάστασης των ζημιών ανατίθεται 
στο Γραφείο Αποκατάστασης Σεισμόπληκτων (Γ.Α.Σ.) Κό¬ 
νιτσας που ήδη λειτουργεί. 

3. Ορίζεται προθεσμία ενός (1) έτους, απάτη δημοσίευ¬ 
ση της παρούσας απόφασης σε ΦΕΚ, για την υποβολή αι¬ 
τήσεων, συνοδευομένων από τα απαραίτητα δικαιολογη- 
τικά, για την δανειοδότηση των πληγέντων κτισμάτων από 
το σεισμό της 9 ης Απριλίου 2001. 

Β. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

I. Εγκρίνουμε όπως η χορήγηση στεγαστικής συνδρο¬ 
μής (άτοκο δάνειο και δωρεάν κρατική αρωγή) για την 
αποκατάσταση των ζημιών που προκάλεσε ο σεισμός της 
9ης Απριλίου 2001 στην Κοινότητα Πωγωνιανήςτου Ν. Ιω¬ 
αννίνων γίνει σύμφωνα με την με αρ. πρωτ. 7667/01/Α32/ 
9.1.2002 (ΦΕΚ 48/Β/23.1.02) Κοινή Απόφαση του Υπουρ¬ 
γού Εθνικής Οικονομίας και των Υφυπουργών Οικονομι¬ 
κών και ΠΕ.ΧΩ.Δ.Ε. 

Γ. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείται: 

Για δωρεάν κρατική αρωγή δαπάνη του Προγράμματος 

Δημοσίων Επενδύσεων ύψους 170.700 € για τα επόμενα 
τέσσερα οικονομικά έτη και θα βαρύνει τα έργα 
2000ΣΕ06900019,2000ΣΕ06900020 και2000ΣΕ06900021 
της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνειτο λογαριασμό του Ν. 128/75, ο οποίος δη- 
μιουργείται από παρακράτηση επί των χορηγήσεων των 
Τραπεζών με σκοπό την επιδότηση επιτοκίου δανείων. Ο 
λογαριασμός αυτός επιδοτείται από τον Κρατικό Προϋ¬ 
πολογισμό μόνο σε περίπτωση ελλειμματικότητάς του. 
Το ύψος της δαπάνης αυτής είναι 278.000 €. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 27 Σεπτεμβρίου 2002 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ Γ. ΦΛΩΡΙΔΗΣ 

ΥΦΥΠ. ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

I. ΤΣΑΚΛΙΔΗΣ 

Αριθ. Π.ΔΥ(3-4)β/Γ.Π.οικ. 95293 ( 4 ) 

Τύπος σφραγίδας Σώματος Επιθεωρητών Υπηρεσιών 
Υγείας και Πρόνοιας (Σ.Ε.Υ.Υ.Π.) και των Περιφερεια¬ 
κών του Γραφείων. 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α. Τηςπαρ. 1 του άρθρου 7του Ν. 48/1975 (ΦΕΚ 108 Α) 
«Περίτης Εθνικής Σημαίας της Ελλάδος, του εμβλήματος 
της Ελληνικής Δημοκρατίας, του όρκου των αναλαμβα- 
νόντων δημοσίαν εν γένει υπηρεσίαν, του τύπου των 
σφραγίδων των Δημοσίων Αρχών και εγγράφων τούτων». 

β. Του άρθρου 29Ατου Ν. 1558/1985 (ΦΕΚ 137 Α) «Κυ¬ 
βέρνηση και κυβερνητικά όργανα», όπως προστέθηκε με 
το άρθρο 27 του Ν.2081/1992 (ΦΕΚ 154 Α), με το οποίο κα¬ 
θορίζεται ο έλεγχος των δαπανών που προκαλούν οι κα¬ 
νονιστικές διοικητικές πράξεις και αντικαταστάθηκε από 
το άρθρο 1 παρ. 2α του Ν.2469/1997 (ΦΕΚ 38 Α) «Περιο¬ 
ρισμός και βελτίωση της αποτελεσματικότητας των κρα¬ 
τικών δαπανών». 

γ. Του Π. Δ. 95/2000 (ΦΕΚ 76 Α) «Οργανισμός του 
Υπουργείου Υγείας και Πρόνοιας» όπως τροποποιήθηκε 
και συμπληρώθηκε με το Π.Δ. 299/2000 (ΦΕΚ249 Α). 

δ. Των άρθρων 2 και 10 του Ν.2920/2001 (ΦΕΚ 131 Α) 
«Σώμα Επιθεωρητών Υπηρεσιών Υγείας και Πρόνοιας 
(Σ.Ε.Υ.Υ.Π.) και άλλες διατάξεις». 

2. Το γεγονός ότι από τις διατάξεις της παρούσας από¬ 
φασης δεν προκαλείται επιπλέον δαπάνη σε βάρος του 
κρατικού προϋπολογισμού, αποφασίζουμε: 

1. Καθορίζουμε όπως οι κατωτέρω Αρχές του Υπουρ¬ 
γείου, έχουν ιδία σφραγίδα: 

α) Το Σώμα Επιθεωρητών Υπηρεσιών Υγείας και Πρό¬ 
νοιας (Σ.Ε.Υ.Υ.Π.) τηρεί τη σφραγίδα που ορίζεται απότις 
διατάξεις της παραγράφου 3 του άρθρου 6του Ν.48/1975 
(ΦΕΚ 108 Α). 

β) Τα Περιφερειακά Γραφεία του Σ.Ε.Υ.Υ.Π., που συνι- 
στώνται σύμφωνα με τις διατάξεις της παρ. 2 του άρθρου 
2του Ν.2920/2001 (ΦΕΚ 131 Α) τηρούν την προβλεπόμε- 
νη από τις διατάξεις της παρ. 3 του άρθρου 6 του 
Ν.48/1975 (ΦΕΚ 108 Α) σφραγίδα. 

2. Υπεύθυνους για τη φύλαξη των σφραγίδων ορίζουμε: 

α) Για το Σώμα Επιθεωρητών Υπηρεσιών Υγείας και 

Πρόνοιας (Σ.Ε.Υ.Υ.Π.), τους Προϊσταμένους των Τμημά¬ 
των της Διεύθυνσης Γραμματείας του. 

β) Γ ια τα Περιφερειακά Γ ραφεία του Σώματος Επιθεω¬ 
ρητών Υπηρεσιών Υγείας και Πρόνοιας (Σ.Ε.Υ.Υ.Π.), τους 
υπεύθυνους της Γραμματείας τους. 

3. Οι παλαιού τύπου σφραγίδες και έντυπα της πρώην 
Διεύθυνσης Επιθεώρησης του Υπουργείου, που δεν εμπί¬ 
πτουν στις ισχύουσες διατάξεις, πρέπει να καταστρα¬ 
φούν, με τη μέριμνα των υπευθύνων, σύμφωνα με τα 
ισχύοντα. 

4. Σήματα, σύμβολα και άλλα διακριτικά που δεν ορίζο¬ 
νται με τον Οργανισμό του Σ.Ε.Υ.Υ.Π. να μην περιλαμβά¬ 
νονται στα έντυπα ή στις επιγραφές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 2002 

Ο ΥΠΟΥΡΓΟΣ 

Κ. ΣΤΕΦΑΝΗΣ 


Αριθ. Γ16/55581/2632 (5) 

Τροποποίηση Επιτροπής Μελέτης και Υποστήριξης στον 
τομέα των αεροπορικών μεταφορών, στο πλαίσιο της 
προετοιμασίας και διεξαγωγής της Προεδρίας της Ευ¬ 
ρωπαϊκής Ένωσης από την Ελλάδα κατά το Α' εξάμη¬ 
νο του 2003. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το άρθρο 16 του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ Α' 137). 

2. Το άρθρο 29α του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ ΑΊ 37), όπως προστέθηκε με το 
άρθρο 27 του Ν. 2081/1992 και αντικαταστάθηκε από το 
άρθρο 1 παρ. 2ατου Ν. 2469/1997 «Περιορισμός και βελ¬ 
τίωση της αποτελεσματικότητας των κρατικών δαπανών» 
(ΦΕΚ Α' 38). 

3. Τις διατάξεις του Ν.Δ. 638/1970 «Περί ιατρικής εξε- 
τάσεως των οδηγών αυτοκινήτων κ.λπ.», άρθρο 2, όπως 
τροποποιήθηκε με τους νόμους 771/1978, 823/1978, 
1959/1991, 2366/1995, 2465/1997, 2671/1998 και 
2801/2000 και 2898/2001 και ισχύει μέχρι σήμερα. 

4. Τις διατάξεις του άρθρου 19 παρ. 4 του Ν. 2470/1997 
«Αναμόρφωση μισθολογίου του προσωπικού της Δημό¬ 
σιας Διοίκησης και συναφείς διατάξεις». 

5. Τις διατάξεις του άρθρου 13 του Ν. 2578/1998 «Εκ¬ 
πόνηση μελετών από το Υπουργείο Μεταφορών και Επι¬ 
κοινωνιών», όπως τροποποιήθηκε με το άρθρο 10 της πα¬ 
ραγράφου 1 του Ν. 2801/2000 και συμπληρώθηκε από τις 
διατάξεις του άρθρου 48 του Ν. 2963/2001. 

6. Τις διατάξεις του Π.Δ. 293/1999 «Οργανισμός του 
Υπουργείου Μεταφορών και Επικοινωνιών». 

7. Το γεγονός ότι από την ανάληψη της Προεδρίας της 
Ευρωπαϊκής Ένωσης από την Ελλάδα το α’ εξάμηνο του 
2003 προκύπτουν αυξημένες απαιτήσεις στον τομέα των 
αεροπορικών μεταφορών, που απορρέουν από την πρα¬ 
κτική που έχει διαμορφωθεί τα τελευταία χρόνια από άλ¬ 
λες Προεδρίες, η οποία υπαγορεύει την καθημερινή σχε¬ 
δόν συνεδρίαση της Ομάδας Μεταφορών του Συμβουλί¬ 
ου της Ευρωπαϊκής Ένωσης. 

8. Το γεγονός ότι από την ανάληψη της Προεδρίας της 
ΕΈ. από την Ελλάδα προκύπτει κατεπείγουσα και πρό¬ 
σκαιρη ανάγκη λόγω της φύσεως του έργου οργάνωσης 
και διεξαγωγής της Προεδρίας να παρασχεθεί εργασία 
και πέραν του κανονικού ωραρίου εργασίας. 

9. Το γεγονός ότι κατά το β’ εξάμηνο του 2003 απαιτεί¬ 
ται απολογισμός τω αποτελεσμάτων της Ελληνικής Προ¬ 
εδρίας στην Ευρωπαϊκή Ένωση, ενώ παράλληλα υπάρ¬ 
χουν πρόσθετες υποχρεώσεις λόγω της συμμετοχής της 
Ελλάδος στην «τρόικα» των χωρών της Ευρωπαϊκής Ένω¬ 
σης. 

10. Την Γ16/36489/1766/28.6.2002 Απόφαση του 
Υπουργού Μεταφορών & Επικοινωνιών «Συγκρότηση Επι¬ 
τροπής Μελέτης και Υποστήριξης στον τομέα των αερο¬ 
πορικών μεταφορών, στο πλαίσιο της προετοιμασίας και 
διεξαγωγής της Προεδρίας της Ευρωπαϊκής Ένωσης 
από την Ελλάδα κατά το Α' εξάμηνο του 2003» (ΦΕΚ Β' 
843/5.7.2002). 

11. Την Γ16/44900/2150/1.8.2002 απόφαση του Υπουρ¬ 
γού Μεταφορών & Επικοινωνιών «Συμπλήρωση Επιτρο¬ 
πής Μελέτης και Υποστήριξης στον τομέα των αεροπορι¬ 
κών μεταφορών, στο πλαίσιο της προετοιμασίας και διε- 

ξαγωγής της Προεδρίας της Ευρωπαϊκής Ένωσης από 
την Ελλάδα κατά το Α' εξάμηνο του 2003» (ΦΕΚ Β' 
1044/8.8.2002), αποφασίζουμε: 

1. Τροποποιούμε τη σύνθεση της Επιτροπής Μελέτης 
και Υποστήριξης στον τομέα των αεροπορικών μεταφο¬ 
ρών, στο πλαίσιο της προετοιμασίας και διεξαγωγής της 
Προεδρίας της Ευρωπαϊκής Ένωσης από την Ελλάδα κα¬ 
τά το Α' εξάμηνο του 2003 και αντικαθιστούμε τη Στυλια- 
νή Μνηματίδου με τη Σταματίνα Παπαδόγγονα, μόνιμη 
υπάλληλο του Υπουργείου Μεταφορών & Επικοινωνιών, 
του κλάδου ΠΕ Διοικητικού Οικονομικού με βαθμό Β'. 

2. Κατά τα λοιπά ισχύει ως έχει η Γ16/36489/1766/ 
28.6.2002 απόφαση του Υπουργού Μεταφορών & Επικοι¬ 
νωνιών «Συγκρότηση Επιτροπής Μελέτης και Υποστήριξης 
στον τομέα των αεροπορικών μεταφορών, στο πλαίσιο της 
προετοιμασίας και διεξαγωγής της Προεδρίας της Ευρω¬ 
παϊκής Ένωσης από την Ελλάδα κατά το Α' εξάμηνο του 
2003» (ΦΕΚ Β' 843/5.7.2002), όπως συμπληρώθηκε με την 
Γ16/44900/2150/1.8.2002 απόφαση του Υπουργού Μετα¬ 
φορών & Επικοινωνιών» (ΦΕΚ Β' 1044/8.8.2002). 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 27 Σεπτεμβρίου 2002 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 
-♦- 

Αριθ. 3799 Π.Ε./1603 (6) 

Σύσταση Εκκλησιαστικού Ιδρύματος υπό την επωνυμίαν: 
«ΣΧΟΛΗ ΒΥΖΑΝΤΙΝΗΣ ΕΚΚΛΗΣΙΑΣΤΙΚΗΣ ΜΟΥΣΙΚΗΣ 
ΤΗΣ ΙΕΡΑΣ ΜΗΤΡΟΠΟΛΕΩΣ ΜΑΝΤΙΝΕΙΑΣ ΚΑΙ ΚΥ- 
Ν ΟΥΡΙΑΣ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις των άρθρων 1, παραγρ. 4 και 29 παρα- 
γρ. 2 του Νόμου 590/1977 (Φ.Ε.Κ. 146/1977) τεύχος Α') 
«Περίτου Καταστατικού Χάρτου της Εκκλησίαςτης Ελλά¬ 
δος». 

2. Τας διατάξεις του άρθρου 20 του υπ’ αριθμ. 1/1976 
Κανονισμού της Ιεράς Συνόδου (Φ.Ε.Κ. 185 τεύχος Α' 
11.9.1970) εν συνδυασμώ προς το άρθρον 67 του Ν. 
590/1977. 

3. Την μεγάλην καλλιτεχνικήν και εθνικήν αξίαν της πα¬ 
τρώας ημών Βυζαντινής Εκκλησιαστικής Μουσικής, ως 
και την ανάγκην της τοπικής Εκκλησίας δια την κατάρτισιν 
Ιεροψαλτών. 

4. Την υπ’ αριθμ. 456/10.9.2001 Πρότασιν του Σεβα- 
σμιωτάτου Μητροπολίτου προς την Ιεράν Σύνοδον. 

5. Την από 14.8.2002 Γνωμάτευσιντης Νομικής Υπηρε¬ 
σίας της Εκκλησίας. 

6. Την από 28.8.2002 Απόφασιν Αυτής, αποφασίζει: 

1. Την ίδρυσιν και λειτουργίαν «Σχολής Βυζαντινής Εκ¬ 
κλησιαστικής Μουσικής της Ιεράς Μητροπόλεως Μαντι- 
νείας και Κυνουρίας», ήτις αποτελεί υπηρεσίαν αυτής αυ¬ 
τοτελούς διαχειρίσεως και έχει ως σκοπόν την ανάπτυξιν 
και καλλιέργειαν του ενδιαφέροντος δια την παραδοσια¬ 
κήν Βυζαντινήν Εκκλησιαστικήν Μουσικήν, την διδασκα¬ 
λίαν αυτής, την προσέλκυσιν νέων καιτην εκπαίδευσιν αυ¬ 
τών εις το διακόνημα του Ιεροψάλτου. 

2. Τα της διοικήσεως και λειτουργίας της εν λόγω σχο¬ 


λής η οποία θα τελή υπό την εποπτείαν και τον έλεγχον 
της Ιεράς Μητροπόλεως Μαντινείας και Κυνουρίας καθο¬ 
ρίζονται υπάτου κατωτέρω δημοσιευμένου Κανονισμού. 

«ΚΑΝΟΝΙΣΜΟΣ ΛΕΙΤΟΥΡΓΙΑΣ 

ΣΧΟΛΗΣ ΒΥΖΑΝΤΙΝΗΣ ΕΚΚΛΗΣΙΑΣΤΙΚΗΣ ΜΟΥΣΙΚΗΣ» 
ΙΕΡΑΣ ΜΗΤΡΟΠΟΛΕΩΣ ΜΑΝΤΙΝΕΙΑΣ 
ΚΑΙ ΚΥΝΟΥΡΙΑΣ 

Άρθρον 1 
Έδρα της Σχολής 

Έδρα της Σχολής της Βυζαντινής Εκκλησιαστικής Μου¬ 
σικής ορίζεται το επί της Πλατείας Μακαρίου Τριπόλεως 
κτήριο του Πνευματικού Κέντρου της Ιεράς Μητροπόλε¬ 
ως Μαντινείας και Κυνουρίας. 

Άρθρον 2 
Τίτλος της Σχολής 

Ο Τίτλος της Σχολής είναι «ΣΧΟΛΗ ΒΥΖΑΝΤΙΝΗΣ ΕΚ¬ 
ΚΛΗΣΙΑΣΤΙΚΗΣ ΜΟΥΣΙΚΗΣ ΤΗΣ ΙΕΡΑΣ ΜΗΤΡΟΠΟΛΕΩΣ 
ΜΑΝΤΙΝΕΙΑΣ ΚΑΙ ΚΥΝΟΥΡΙΑΣ». 

Η Σχολή χρησιμοποιεί κυκλικήν σφραγίδα με διάμετρον 
και τύπον όμοιον προς τας σφραγίδας εις τας οποίας ανα- 
φέρεται το σχετικόν διάταγμα «Περί εμβλημάτων του 
Κράτους και τύπου των σφραγίδων». 

Εις την εξωτερικήντης πλευράς η σφραγίς φέρειτην έν- 
δειξιν ΙΕΡΑ ΜΗΤΡΟΠΟΛΙΣ ΜΑΝΤΙΝΕΙΑΣ ΚΑΙ ΚΥΝΟΥΡΙΑΣ 
εσωτερικώς δε την φράσιν «ΣΧΟΛΗ ΒΥΖΑΝΤΙΝΗΣ ΕΚ¬ 
ΚΛΗΣΙΑΣΤΙΚΗΣ ΜΟΥΣΙΚΗΣ». Εις το μέσον αυτής φέρει 
τον Δικέφαλον Αετόν. 

Άρθρον 3 

Σκοποί και στόχοι είναι: 

1. Η διδασκαλία, καλλιέργεια και διάδοσις της Ελλη¬ 
νορθόδοξου πατροπαραδότου Εκκλησιαστικής Βυζαντι¬ 
νής Μουσικής τόσον εις θεωρητικόν, όσον και εις πρακτι¬ 
κόν επίπεδον. 

2. Η ανάδειξις νέων Ιεροψαλτών δια την στελέχωσιντων 
Ιερών αναλογίων και εμπέδωσις εις αυτούς συνειδήσεως 
ότι, ως βοηθοί κατά την τέλεσιν των Ιερών Μυστηρίων και 
Ακολουθιών, επιτελούν εκκλησιαστικήν διακονίαν. 

3. Η συμπλήρωσις της μορφώσεως και παιδείας, περί 
την εκκλησιαστικήν βυζαντινήν μουσικήν, καθώς και η πα¬ 
ροχή πάσης φύσεως βοήθειας, εις τους ήδη υπηρετού 
ντας εις Ιερούς Ναούς Ιεροψάλτας. 

4. Η υπεύθυνος διδασκαλία της Βυζαντινής Μουσικής, 
κυρίως από τους πεπειραμένους Πρωτοψάλτας και Λα- 
μπαδαρίους κατά την κρίσιν του Μητροπολίτου και ετέ¬ 
ρους μουσικοδιδάσκαλους. 

5. Η δημιουργία χορών (συμπεριλαμβανομένης και της 
συγκροτήσεως παιδικής χορωδίας) δια την πρωτότυπον 
εκτέλεσιν εκκλησιαστικών ύμνων και μουσικών κειμένων, 
καθώς και η οργάνωσις και πραγματοποίησις κατά και¬ 
ρούς πνευματικών - καλλιτεχνικών εκδηλώσεων. 

6. Η θεωρητική έρευνα και η δημοσίευσις των επιτευγ¬ 
μάτων, αναφορικώς με την προέλευσιν και εξέλιξιν κατά 
καιρούς της πατρώας εκκλησιαστικής μουσικής. Αυτό 
μπορεί να επιτευχθή σε συνεργασία με άλλους φορείς, 
όπως: (Υπουργεία Πολιτισμού και Παιδείας) με επισκέ¬ 
ψεις εις Ιεράς Μονάςτης Ελληνικής Επικράτειας, και άλ- 
λας εκδηλώσεις γενικώτερον. 

7. Η προβολή και έξαρσις του μεγαλείου του παραδο¬ 
σιακού μουσικού εκκλησιαστικού θησαυρού, ως ιεράς 
παραδόσεως της Ορθοδοξίας με εκδηλώσεις, δημοσίας 

εμφανίσεις και άλλα πρόσφορα μέσα εν τη ημεδαπή και 
τη αλλοδαπή. Τούτο δύναται να επιτευχθή με την οργά- 
νωσιν και πραγματοποίησιν σεμιναρίων, συμποσίων κ.λπ. 
με την φιλοξενία σπουδαστών άλλων Σχολών Βυζαντινής 
Μουσικής, με επισκέψεις και εκδρομάς τόσον εις τον ελ¬ 
ληνικόν χώρον, όσον και εις το εξωτερικόν. 

Άρθρον4 

Πόροι 

Οι πόροι με τους οποίους συντηρείται η Σχολή είναι: 

1. Αι εκάστοτε επιχορηγήσεις της Μητροπόλεως, των 
Ιερών Μονών και Ιερών Ναών, ως και κρατικοί και ιδιωτι¬ 
κοί τοιαύται. 

2. Η εισφορά η οποία καταβάλλεται άπαξ του έτους, κα¬ 
τά την εγγραφήν των μαθητών εις την Σχολήν, εκ Ευρώ 
τριών (3 Ε) και δύναται να αναπροσαρμόζεται με απόφα- 
σιντου Δ.Σ. 

3. Δωρεαί και κληροδοτήματα. 

Άρθρον 5 

Διοίκησις - Αρμοδιότητες 
του Διοικητικού Συμβουλίου 

1. Η Σχολή διοικείται από πενταμελές Διοικητικόν Συμ- 
βούλιον, υπό την προεδρίαν του Μητροπολίτου, επιλεγό- 
μενον από φίλους της Βυζαντινής Εκκλησιαστικής μουσι¬ 
κής, και διοριζόμενον επί τριετεί θητεία από τον Μητρο¬ 
πολίτην κατά την απόλυτον κρίσιν του. Το αξίωμα αυτών 
που μετέχουν εις το Διοικητικόν Συμβούλιον είναι τιμητι¬ 
κόν και άμισθον. 

2. Το Διοικητικόν Συμβούλιον κατά την πρώτην Συνε¬ 
δρίαν αυτού ορίζει μεταξύ των μελών του τον Ταμίαν και 
τον Γ ραμματέα. 

3. Εις περίπτωσιν κατά την οποίαν μέλος του Δ.Σ. κω¬ 
λύεται εις την άσκησιν των καθηκόντων του ή δεν αντα- 
ποκρίνεται πλήρως εις τας υποχρεώσεις αι οποίοι απορ¬ 
ρέουν από τα καθήκοντά του, αντικαθίσταται με απόφα- 
σιντου Μητροπολίτου. 

4. Το Δ.Σ. συνεδριάζειτακτικώς άπαξ έκαστον μήνα, κα¬ 
τά την λήξιν του σχολικού έτους και εκτάκτως, όταν παρί- 
σταται ανάγκη. 

5. Το Δ.Σ. λογίζεται εις απαρτίαν όταν παρίστανταιτρία 
τουλάχιστον μέλη αυτού, από τα οποία το ένα είναι ο Πρό¬ 
εδρος, αι δε αποφάσεις λαμβάνονται με πλειοψηφίαντων 
παρόντων μελών. 

6. Ο Πρόεδρος εκπροσωπεί την Σχολήν δημοσία ενώ¬ 
πιον κάθε Αρχής. Διενεργεί και υπογράφει την επίσημον 
αλληλογραφίαν της Σχολής καθώς και τα ενδεικτικά και 
τα πτυχία των μαθητών. 

7. Ο Ταμίας τηρεί τα απαραίτητα λογιστικά βιβλία της 
Σχολής και τα αποδεικτικά στοιχεία εσόδων και εξόδων. 

Υπογράφει μετά του Προέδρου τας διπλοτύπους απο¬ 
δείξεις εισπράξεων και πληρωμής, τα οποίας εις περί- 
πτωσιν απουσίας του μπορεί να υπογράφει αντ’ αυτού και 
ο Διευθυντής της Σχολής. 

8. Ο Γραμματέαςτου Δ.Σ. 

Διενεργεί την αλληλογραφίαν της Σχολής. 

Τηρείτο πρωτόκολλον και το αρχείον αυτής. 

Τηρεί το βιβλίον μητρώου και προόδου των μαθητών. 

Τηρείτο βιβλίον πράξεων του Δ.Σ. 

Καταρτίζει μετά του Ταμίου τον Προϋπολογισμόν και 
τον Απολογισμόν της Σχολής, οι οποίοι μετά την ψήφισιν 
των υπό του Διοικητικού Συμβουλίου υποβάλλονται προς 
έγκρισιν εις το Μητροπολιτικόν Συμβούλιον. 


9. Το Διοικητικόν Συμβούλιον αποφασίζει την πρόσλη- 
ψιν βοηθητικού προσωπικού, απαραιτήτου δια την εύρ- 
ρυθμον λειτουργίαν της Σχολής. 

Άρθρον 6 

Διευθυντής και Διδακτικόν Προσωπικόν 

1. Ο Διεθυντής της Σχολής διορίζεται υπό του Μητρο¬ 
πολίτου επίτριετή θητεία. Ούτος προέρχεται εκ της τάξε- 
ως των Ιεροψαλτών διαθέτων διοικητικός ικανότητας και 
Μουσικήν κατάρτισιν. 

2. Ο Διευθυντής της Σχολής είναι υπεύθυνος δια την 
εύρρυθμον λειτουργίαν της, την εφαρμογήν του αναλυτι¬ 
κού προγράμματος καθώς και δια την παρακολούθησιν 
και επίδοσιν των μαθητών αυτής. Δύναται να είναι και ο 
ίδιος μέλος του διδακτικού προσωπικού της Σχολής δια 
το οποίον είναι υπεύθυνος, αναφερόμενος σχετικώς 
(γραπτώς ή προφορικώς) εις το Δ.Σ. 

Εισηγείται επίσης εις το Δ.Σ. ό,τι κρίνει απαραίτητον δια 
την ομαλήν λειτουργίαν της Σχολής, την απονομήν βρα¬ 
βείων και επαίνων, την πραγματοποίησιν καλλιτεχνικών 
εκδηλώσεων, εκπαιδευτικών ή ψυχαγωγικών εκδρομών 
και την τέλεσιν ειδικών Θ. Λειτουργιών ή Ακολουθιών δια 
τους μαθητάς. 

3. Το διδακτικόν προσωπικόν διορίζεται από τον Σεβα- 
σμιώτατον Μητροπολίτην κατά την απόλυτον κρίσιν του. 

4. Εις τον Διευθυντήν της Σχολής και εις τους διδάσκο¬ 
ντας χορηγείται χρηματικόν ποσόν διατα έξοδα κινήσεως 
αυτών το οποίον καθορίζεται με απόφασιντου Δ.Σ. 

Άρθρον 7 

Κύκλος σπουδών - Διδακτέα ύλη 

1. Το σχολικόν έτος αρχίζει την Κυριακήν του Σπορέως 
εντός του μηνός Οκτωβρίου και τελειώνει την 25ην Μάί'ου 
του επομένου έτους αι δε εξετάσεις αρχίζουν τον Μά'ίον 
και δύνανται να παραταθούν και τον Ιούνιον. 

2. Το σχολικόν έτος διαιρείται εις δύο τετράμηνα. Από 
την Ιην Φεβρουάριου μέχρι την 16ην Φεβρουάριου διε- 
νεργούνται οι εξετάσεις του α’ τετραμήνου. Από 20ην 
Μάίου μέχρι 10ην Ιουνίου διεξάγονται οι εξετάσεις του β’ 
τετραμήνου. Οι μαθηταί υποβάλλονται εις κατατακτηρί¬ 
ους, πρωαγωγικάς και απολυτηρίους εξετάσεις. 

3. Ο κύκλος σπουδών είναι πενταετής. Ο Διευθυντής 
της Σχολής εν συνεργασίας μετά του διδακτικού προσω¬ 
πικού καθορίζει την διδακτέαν ύλην δι’ έκαστον έτος 
σπουδών. Η διδακτέα ύλη εις γενικός γραμμάς καθορίζε¬ 
ται ως εξής: 

Πρώτον έτος σπουδών: Θεωρία Βυζαντινής Μουσικής - 
Ασκήσεις - Σύντομον Αναστασιματάριον. 

Δεύτερον έτος σπουδών: Θεωρία Βυζαντινής Μουσικής 
- Αργόν Αναστασιματάριον - Τυπικόν. 

Τρίτον έτος σπουδών: Ερμηνεία Εκκλησιαστικών Ύμνων. 
Αργαί δοξολογίαι - Πολυέλαιοι - Κεκραγάρια - Ανοιξαντάρια 
-Τυπικόν. 

Τέταρτον έτος σπουδών: Χερουβικά - Τρισάγια - Ιδιόμελα 
Μ. Τεσσαρακοστής και Μεγάλα Προκείμενα - Ερμηνεία Εκ¬ 
κλησιαστικών Ύμνων - Τυπικόν - Παρακολούθησις εις ανα- 
λόγιον. 

Πέμπτον έτος σπουδών: Τυπικόν - Παρακολούθησις εις 
αναλόγιον - Λειτουργική - Τελετουργική - Υμνολογία - 
Ιστορία Βυζαντινής Μουσικής. 

Η ανωτέρω ύλη δύναται να ανακατανέμεται κατά την 
διάρκειαν των διδακτικών ετών ή και να επεκτείνεται κατά 
την κρίσιντου διδασκτικού προσωπικού, πάντοτε όμως με 

την έγκρισιν του Διευθυντού της Σχολής και του Σεβα- 
σμιωτάτου Προέδρου αυτής. 

Άρθρον 8 

Έγγραφοί 

1. Αι εγγραφαί των μαθητών γίνονται από 1 ης έως 30ης 
Σεπτεμβρίου έκαστου έτους και δύνανται να παραταθούν 
μόνον εφόσον δεν έχει συμπληρωθεί ο αριθμός των μα¬ 
θητών κάποιας τάξεως. Οι παλαιότεροι μαθηταί οι οποίοι 
δεν προσέρχονται εγκαίρως δια την εγγραφήν των, δεν 
έχουν κανένα δικαίωμα προτιμήσεως έναντι των νέων μα¬ 
θητών της Σχολής. 

2. Δια την εγγραφήν μαθητού απαιτούνται τα κατωτέρω: 

α. Αίτησις του ενδιαφερομένου μαθητού ή του γονέως 

ή του κηδεμόνος του. 

β. Ηλικία άνω των 10 ετών. 

γ. Πιστοποιητικόν γεννήσεως Δήμου ή Κοινότητος. 

δ. Καταβολή της ετήσιας εισφοράς που καθορίζεται 
από το Δ.Σ. ως δικαίωμα εγγραφής. 

Εις περίπτωσιν εγγραφής ανήλικου η συγκατάθεσις 
των γονέων ή του ασκούντος την γονικήν μέριμναν ή την 
κηδεμονίαν δίδεται με υπεύθυνον δήλωσιν του Ν. 
1599/86, η οποία θεωρείται υπό της Αστυνομίας δια το 
γνήσιον της υπογραφής. 

Άρθρον 9 
Σχολικοί διατάξεις 

1. Εις έκαστον μαθητήν χορηγείται υπό της σχολής βι- 
βλιάριον σπουδών, το οποίον διατηρεί μέχρι τέλους των 
σπουδών του. Αυτό χρησιμοποιείται ως ταυτότητα του 
μαθητού, όπου καταχωρούνται κάθε διδακτικόν έτος οι 
βαθμοί των σπουδών του και άλλη ένδειξις, χρήσιμος κα¬ 
τά την γνώμην της Σχολής. 

2. Έκαστος μαθητής οφείλει να παρακολουθή ανελ¬ 
λιπώς τα μαθήματα της Σχολής. Μαθητής ο οποίος απου¬ 
σιάζει κατά την διάρκειαν του α’ τετραμήνου περισσότε¬ 
ρον από 20 ώρας, αποκλείεται από τον διαγωνισμόν του 
τετραμήνου αυτού. Εις περίπτωσιν κατά την οποίαν οι 
απουσίες θεωρούνται δικαιολογημένες, τότε παραπέ- 
μπεται εις ολικήν εξέτασιν τον Σεπτέμβριον. 

Άρθρον10 
Εσωτερικοί διατάξεις 

1. Οι μαθηταί από της κατατάξεών των εις την Σχολήν 
υπόκεινται εις όλας τας διατάξεις του παρόντος Κανονι¬ 
σμού, υποχρεούμενοι να συμπεριφέρωνται με σεβασμόν 
εντός και εκτός της Σχολής, ως αρμόζει εις σπουδαστήν 
Εκκλησιαστικού Ιδρύματος. 

2. Πρέπει να παρευρίσκονται εγκαίρως εις τας παραδό¬ 
σεις και να παρακολουθούν μετά προσοχής τα διδασκό¬ 
μενα μαθήματα. Απαγορεύεται να εξέρχωνται από τας τά¬ 
ξεις προ της λήξεως του μαθήματος, εκτός και αν υπάρ¬ 
χει σοβαρός λόγος και με άδειαν του διδάσκοντος 
καθηγητού. 

3. Όλοι οι μαθηταί της σχολής προμηθεύονται εγκαί¬ 
ρως και με έξοδά τους, τα με υπόδειξιντης Σχολής απαι- 
τούμενα δια την διδασκαλίαν βιβλία και λαμβάνουν γνώ- 
σιν των εκάστοτε ειδοποιήσεων που γίνονται με αναγ¬ 
γελίαν εις τον πίνακα ανακοινώσεων της Σχολής. 

4. Έκαστος μαθητής οφείλει να παρέχη την σύμπραξιν 
αυτού εις τας Συναυλίας της Σχολής ή εις τας εορταστι- 
κάς και αλλάς εκδηλώσεις, καλούμενος προς τούτο υπό 
της Διευθύνσεως της Σχολής. 


5. Απαγορεύεται εις τους μαθητάς η σύστασις ή η συμ¬ 
μετοχή εις άλλους συλλόγους και κάθε σύμπραξις εις συ¬ 
ναυλίας ή επιδείξεις άνευ της αδείας της Διευθύνσεως 
της Σχολής. 

Άρθρον11 

Εξετάσεις 

1. Αι εξετάσεις της Σχολής διακρίνονται εις κατακτητη- 
ρίους, προαγωγικάς και απολυτήριους. 

2. Εις ημέραν και ώραν η οποία θα ορίζεται από την Σχο¬ 
λήν, δύναται να προσέρχεται εκείνος που επιθυμεί κατα¬ 
τακτήριον εξέτασιν, προκειμένου μετά απ’ αυτήν να απο- 
φασισθή αν θα γίνη δεκτός εις την Σχολήν και εις ποιαν τά- 
ξιν αναλόγως των γνώσεων που κατέχει. 

3. Αι προαγωγικαί εξετάσεις, προσδιορίζονται με ειδι¬ 
κόν πρόγραμμα που τοιχοκολλείται εγκαίρως εις την Σχο¬ 
λήν, όπου αναφέρονται η έναρξις και η λήξις αυτών και η 
ημέρα και ώρα κατά την οποίαν εξετάζεται έκαστον μά¬ 
θημα. Μαθηταί που διαιολογημένως δεν δύνανται να συμ- 
μετάσχουν εις τα προαγωγικάς εξετάσεις, οφείλουν νατό 
γνωστοποιούν εις τον Διευθυντήν της Σχολής προ των 
εξετάσεων. Δια τους ανωτέρω δύναται να δοθή η δυνατό- 
της να εξετασθούν εις χρόνον που θα καθορίζεται με από- 
φασιντης Σχολής. 

4. Αι απολυτήριοι εξετάσεις δια την απόκτησιντου πτυ¬ 
χίου του Ιεροψάλτου διενεργούνται κατά τους μήνας Ιού¬ 
νιον, Σεπτέμβριον και Φεβρουάριον. 

5. Η βαθμολογία των απολυτηρίων εξετάσεων αναγρά¬ 
φεται εις το πτυχίον και περιλαμβάνει τους εξής χαρα¬ 
κτηρισμούς: 

Άριστα 18 1/2-20 

Λίαν Καλώς 15 1/2-18 1/2 

Καλώς 12 1/2-15 1/2 

Σχεδόν Καλώς 10-12 1/2 

Μετρίως 6 - 9 

Μετριώτατα 3 - 6 

Εις τους τυχόντος βαθμού «Σχεδόν Καλώς» δίδεται 
απλόν αποφοιτήριον. 

Οι τυχόντες βαθμού «Μετρίως» και «Μετριώτατα» επα¬ 
ναλαμβάνουν τον κύκλον σπουδών. 

6. Εις τους μαθητάς οι οποίοι επιθυμούν να αποχωρή¬ 
σουν απάτην Σχολήν και έχουν υποστείτας προαγωγικάς 
εξετάσεις χορηγείται πιστοποιητικόν φοιτήσεως. 

7. Το πτυχίον Ιεροψάλτου της σχολής παρέχει τα προ¬ 
σόντα δια τον διορισμόν του εις την θέσιν Ιεροψάλτου. 
Όσοι αποφοιτήσουν με άριστα, οφείλουν καλούμενοι από 
την Σχολήν να διδάξουν εις αυτήν. (Δύνανται να καθιερω¬ 
θούν βραβεία, υποτροφίαι κ.λπ.). 

8. Όλοι οι μαθηταί υποχρεούνται να λαμβάνουν μέρος 
εις τας οριζομένας από την Σχολήν εξετάσεις. Μαθηταί οι 
οποίοι δεν λαμβάνουν μέρος εις αυτάς αδικαιολογήτως, 
απορρίπτονται. 

Άρθρον12 
Πειθαρχικοί Τ ιμωρίαι 

Εις τους μαθητάς δύναται να επιβληθούν αι κατωτέρω 
ποιναί: 

1. Επίπληξις κατ’ ιδίαν ή ενώπιον του διδακτικού προ¬ 
σωπικού. 

2. Αποβολή από 4-15 ημέρας. 

3. Αποβολή οριστική, και 

4. Μείωσις διαγωγής. 

Χαρακτηρισμός διαγωγής Κοσμιωτάτη - Κοσμία. 

Άρθρον13 

Όργανα, βιβλία και έπιπλα Σχολής 

1. Διαπάσανκαταστροφήντωνπεριουσιακών στοιχείων 
της Σχολής ευθύνεται εκείνος ο οποίος την επροξένησεν 
ή ο κηδεμόνας του, ο οποίος υποχρεούται εις αντικατά- 
στασινή διόρθωσιντη βλάβης ή καταβολήν του αντιτίμου 
που θα καθορισθή με απόφασιντου Δ.Σ., αφού προηγηθή 
ο καθορισμός της ζημίας. 

2. Δύνανται να προβαίνουν εις χρήσιν της βιβλιοθήκης 
της Σχολής το διδακτικόν προσωπικόν και εις ορισμένος 
περιπτώσεις και οι μαθηταίτης Σχολής. Τούτο είναι δυνα¬ 
τόν να γίνη μόνον εφόσον πρόκειται να διευκολυνθούν εις 
την μελέτην των. Δι’ οιονδήποτε άλλον σκοπόν απαιτείται 
προηγουμένως άδεια του Διευθυντού της Σχολής. 

Άρθρον14 

Δια κάθε θέμα που δεν ρυθμίζεται από τον παρόντα Κα¬ 
νονισμόν αποφασίζει το Δ.Σ. κατά την κυρίαρχον κρίσιν 
του. 

Άρθρον15 

Εις περίπτωσιν διαλύσεως της Σχολής, ολόκληρος η πε¬ 
ριουσία της, κινητή και ακίνητος, ως και το αρχείον της 
παραδίδονται από το Δ.Σ. εις την Ιεράν Μητρόπολιν. 

Άρθρον16 

Ο παρών Κανονισμός τροποποιείται υπό της Ιεράς Συ¬ 
νόδου κατά της αποφάσεως του Δ.Σ. εγκρινομένης υπό 
του Σεβασμιωτάτου Μητροπολίτου. 

Άρθρον17 

Η ισχύς του παρόντος Κανονισμού αρχίζει από την δη- 
μοσίευσίντου εις την «Εφημερίδα της Κυβερνήσεως» και 
το περιοδικόν «ΕΚΚΆΗΣΙΑ». 

Άρθρον18 

Απότας διατάξεις του παρόντος Κανονισμού προκαλεί- 
ται δαπάνη εις βάρος του προϋπολογισμού του Νομικού 
Προσώπου της Ιεράς Μητροπόλεως, το ύψος της οποίας 
δεν δύναται να προσδιορισθή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Αυγούστου 2002 
Ο Πρόεδρος 

Τ Ο Αθηνών ΧΡΙΣΤΟΔΟΥΛΟΣ 

-Φ- 

Αριθ. 16094 (7) 

Τροποποίηση της συστατικής πράξης του Νομικού Προ¬ 
σώπου με την επωνυμία “58η Σχολική Επιτροπή Εργα¬ 
στηρίου Επαγγελματικής Εκπαίδευσης και Κατάρτι¬ 
σης (Ε.Ε.Ε.Ε.Κ.)» Δήμου Σερρών Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π. Δ/τος 410/1995. 

2. Τις διατάξεις του άρθρου 5του Ν. 1894/1990. 


3. Την 5631/26.7.2000 (ΦΕΚ1339/Β/2000) απόφασή μας 
Ορισμός εισηγητών και μεταβίβαση εξουσίας υπογρα¬ 
φής «Με εντολή Γενικού γραμματέα». 

4. Την 10062/20.5.2002 (ΦΕΚ 722/13.6.2002, τ. Β) από¬ 
φασή μας με την οποία συστήθηκε στο Δήμο Σερρών ίδιο 
νομικό πρόσωπο με την επωνυμία « 58η Σχολική Επιτρο¬ 
πή Εργαστηρίου Επαγγελματικής Εκπαίδευσης και Κα¬ 
τάρτισης (Ε.Ε.Ε.Ε.Κ.) «Δήμου Σερρών Ν. Σερρών». 

5. Την 803/2002 απόφαση του Δ.Σ. Σερρών περίτροπο- 
ποιήσεως της συστατικής πράξης του ανωτέρω νομικού 
προσώπου, αποφασίζουμε: 

α) Τροποποιούμε την 10062/20.5.2002 απόφαση μας 
ως προς την παράγραφο 1 αυτής ως εξής: 

1. Συστήνουμε στο Δήμο Σερρών του Νομού Σερρών 
νομικό πρόσωπο δημοσίου δικαίου με την επωνυμία «58η 
Σχολική Επιτροπή Εργαστηρίου Ειδικής Επαγγελματικής 
Εκπαίδευσης και Κατάρτισης (Ε.Ε.Ε.Ε.Κ.)» Δήμου Σερ¬ 
ρών. 

β) Από τις διατάξεις της απόφασης αυτής δεν προκα- 
λείται επί πλέον δαπάνη σε βάρος του προϋπολογισμού 
του Δήμου Σερρών. 

Κατά τα λοιπά ισχύει η αριθ. 10062/20.5.2002 απόφασή 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες 19 Σεπτεμβρίου 2002 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-Φ- 

( 8 ) 

Χορήγηση άδειας επαγγέλματος Κοινωνικού Λειτουργού 
στη Νάκου Ελένη του Κων/νου. 

Ο ΝΟΜΑΡΧΗΣ ΙΩΑΝΝΙΝΩΝ 

Με την 2002/19.9.2002 απόφαση του Νομάρχη Ιωαννί- 
νων χορηγήθηκε άδεια άσκησης επαγγέλματος Κοινωνι¬ 
κού Λειτουργού στη Νάκου Ελένη του Κων/νου. 

Με εντολή Νομάρχη 

Ο Διευθυντής 
ΒΑΣ. ΠΛΟΥΜΠΗΣ 

-Φ- 

Ο) 

Χορήγηση άδειας επαγγέλματος Κοινωνικού Λειτουργού 
στη Νάκου Σοφία του Κων/νου. 

Ο ΝΟΜΑΡΧΗΣ ΙΩΑΝΝΙΝΩΝ 

Με την 2001/19.9.2002 απόφαση του Νομάρχη Ιωαννί- 
νων χορηγήθηκε άδεια άσκησης επαγγέλματος Κοινωνι¬ 
κού Λειτουργού στη Νάκου Σοφία του Κων/νου. 

Με εντολή Νομάρχη 

Ο Διευθυντής 
ΒΑΣ. ΠΛΟΥΜΠΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




